laion/Wikipedia-Exotic huggingface dataset:
מלאני סי

מלאני ג'יין צ'יזהולם (באנגלית: Melanie Jayne Chisholm; נולדה ב-12 בינואר 1974), המוכרת בכינוי "מלאני סי" (Melanie C), היא זמרת בריטית וכותבת שירים, שחקנית ואשת עסקים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. צ'יזהולם התפרסמה כחלק מלהקת הבנות המצליחה ה"ספייס גירלז" באמצע שנות ה-90. ב"ספייס גירלז" נקראה מל סי או מלאני סי, וכינויה בלהקה היה "ספורטי ספייס". סיירה בהופעות עם הלהקה ומכרה מעל 100 מיליון תקליטים ברחבי העולם. כאומנית סולו, צ'יזהולם מכרה מעל 12 מיליון תקליטים. אלבום הבכורה שלה יצא בשנת 1999 ומכר ארבעה מיליון עותקים. אלבומה השני יצא לאור בשנת 2003, האלבום השלישי יצא בשנת 2005, אלבומה הרביעי בשנת 2007, אלבומה החמישי יצא בשנת 2011 והאלבום השישי שלה בשנת 2012. צ'יזהולם הייתה מועמדת לפרסי המוזיקה הבריטית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בפברואר 2009 נולדה לה בת. 1999: Northern Star 2003: Reason 2005: Beautiful Intentions 2007: This Time 2011: The Sea 2012: Stages 2016: Version of Me 2020: Melanie C מדיה וקבצים בנושא מלאני סי בוויקישיתוף אתר האינטרנט הרשמי של מלאני סי (באנגלית) מלאני סי, ברשת החברתית פייסבוק מלאני סי, ברשת החברתית אקס (טוויטר) מלאני סי, ברשת החברתית אינסטגרם מלאני סי, ברשת החברתית טיקטוק מלאני סי, סרטונים בערוץ היוטיוב מלאני סי, במסד הנתונים הקולנועיים IMDb (באנגלית) מלאני סי, באתר AllMovie (באנגלית) מלאני סי, באתר Rotten Tomatoes (באנגלית) מלאני סי, באתר Metacritic (באנגלית) מלאני סי, במסד הנתונים הקולנועיים KinoPoisk (ברוסית) מלאני סי, באתר אפל מיוזיק (באנגלית) מלאני סי, באתר ספוטיפיי מלאני סי, באתר סאונדקלאוד (באנגלית) מלאני סי, באתר Last.fm (באנגלית) מלאני סי, באתר AllMusic (באנגלית) מלאני סי, באתר MusicBrainz (באנגלית) מלאני סי, באתר דיזר מלאני סי, באתר Yandex.Music (ברוסית) מלאני סי, באתר Discogs (באנגלית) מלאני סי, באתר Songkick (באנגלית) מלאני סי, באתר Genius מלאני סי, באתר SecondHandSongs מלאני סי, באתר MOOMA (בארכיון האינטרנט) מלאני סי, באתר בילבורד (באנגלית) מלאני סי, באתר טיידל (באנגלית)
אהרון קשטן

אהרון קַשטָן (1920 – 1996) היה אדריכל ישראלי ופרופסור בפקולטה לארכיטקטורה בטכניון. קשטן נולד בוורשה ב-1920. בגיל 19 עלה לארץ ישראל. עם עלייתו התיישב בחיפה, כדי ללמוד אדריכלות בפקולטה בטכניון שהייתה היחידה אז בארץ. ב-1945 סיים את לימודיו וזמן קצר לאחר מכן הצטרף לסגל ההוראה בטכניון. ב-1966 קיבל מינוי בדרגת פרופסור חבר. לאחר מכן הועלה לדרגת פרופסור מן המניין. חוץ מללמד תולדות האדריכלות ועיצוב פנים, חקר קשטן את תולדות בתי הכנסת. קשטן מיעט לתכנן, ומיקד את עיסוקו בהוראה ומחקר. עם זאת, במהלך שנות ה-50 ניגש למספר תחרויות אדריכלות. ב-1956 זכה בפרס ראשון בתחרות לתכנון האקדמיה ללשון העברית בקמפוס גבעת רם בירושלים, מבנה שהושלם ב-1959. בקריית טבעון השתתף בתכנון המרכז העירוני (1967) ובטכניון עצמו עיצב ריהוט לספרייה המרכזית ועיצוב פנים לבניין הסנאט. עבודתו המפורסמת והשלימה ביותר היא בניין בית הכנסת "אוהל אהרן" בקריית הטכניון אותו השלים ב-1969. בבניין זה עיצב גם את ריהוט הפנים. כמה עשרות שנים לאחר מכן, נוסף לבניין בית מדרש אותו תכנן בנו של קשטן. בשנת 1983 הופיע בית הכנסת על בול שהוציא השירות הבולאי בעיצוב אסף ברג. קשטן נפטר ב-1996. הוא התגורר בחיפה והיה אב לשני בנים: אסף קשטן - אדריכל בכיר במשרד א"ב תכנון, וד"ר נדב קשטן - ראש החוג ללימודי שימור באקדמית גליל מערבי. הערך "אהרן קשטן" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 328, 2018, חיפה מיכאל יעקובסון, סקירה על בניין בית הכנסת "אוהל אהרן" בקריית הטכניון באתר 'חלון אחורי', 6.8.13 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האלכימאי

האם התכוונתם ל... האלכימאי (פאולו קואלו) – ספר מאת פאולו קואלו האלכימאי (מייקל סקוט) – הספר הראשון בסדרת הספרים הסודות של ניקולס פלמל בן האלמוות של מייקל סקוט דה אלכימיסט – שם הבמה של אלן דניאל ממן. אלכימאי
מגדל שאנגחאי

מגדל שאנגחאי (בכתב סיני: 上海中心大廈; בפין-יין: Shànghǎi Zhōngxīn Dàshà) הוא גורד שחקים ברובע פודונג בעיר שאנגחאי. הוא נחנך ב-2015 ומאז הוא הבניין הגבוה בסין והבניין השלישי בגובהו בעולם לאחר בורג' ח'ליפה שבדובאי ומרדקה 118 שבקואלה לומפור. כמו כן, נחשב גם למבנה הרביעי בגובהו בעולם (אחרי בורג' חליפה, מגדל עץ השמיים בטוקיו ומרדקה 118). גובהו של המבנה הוא 632 מטרים המתחלקים ל-128 קומות בעלות שטח כולל של 380,000 מטר רבוע. בניית הבניין החלה בשנת 2008 והסתיימה ב-2015. בסיס המגדל רחב והוא הופך צר יותר עם הגובה. צורת הבניין סיבובית, בדומה לזו של הטורסו המתפתל, אך בניגוד אליו צלעות מגדל שאנגחאי מעוגלות והוא מחופה בזכוכית שקופה. הבניין תוכנן על ידי משרד האדריכלים והמהנדסים גנסלר (Gensler), שתכנן גם את בניין ג'ין מאו והמרכז הפיננסי העולמי בשאנגחאי הנמצאים בסמוך אליו. לפיתול, לפינות הפרופיל המעוגלות ולשטחי הקומות המצטמצמים משמעות הנדסית - התכנון עוזר למגדל לעמוד בפני רוחות הטייפון, שנפוצות באזור. טרום בניית המגדל הוכנס מודל המגדל למערכת הדמיה שמחקה את הכוחות שיפעלו עליו במציאות. המסקנה הייתה, כי הפיתול המיטבי להתנגדות הרוחות יהיה סיבוב של 120 מעלות מהקומה הראשונה ועד האחרונה, וכי גודל התכסית של הקומה העליונה יצטמצם ל-55% בלבד משטח הקומה הנמוכה ביותר. עם סיום בניית השלד באוגוסט 2013, הפך מגדל שאנגחאי למבנה הגבוה בסין, ונטל את התואר ממגדל קנטון שבגואנגג'ואו. מגדל שאנגחאי עלול לאבד את תואר הבניין הכי גבוה בסין לבניין הסקיי סיטי של צ'אנגשה שיתנשא לגובה של 838 מטרים. מדיה וקבצים בנושא מגדל שאנגחאי בוויקישיתוף אתר האינטרנט הרשמי של מגדל שאנגחאי http://www.gensler.com/uploads/documents/pr_081128_Shanghai_Tower_11_24_2008.pdf "Shanghai defies slump with tallest building plan". Reuters (באנגלית). 2008-11-27. נבדק ב-2019-09-20. Luxist, www.luxist.com Tallest Chinese building features indoor gardens -- Shanghai Daily | 上海日报 -- English Window to China New, web.archive.org, ‏2008-12-16 http://www.emporis.com/building/shanghai-tower-shanghai-china http://sh.xinmin.cn/minsheng/2007/10/26/944606.html http://www.envir.gov.cn/info/2008/200808131.pdf הילה שמר, xnet אדריכלות, באתר החרוט הענק של שנגחאי זכה בתואר "המגדל הטוב בעולם" לשנת 2016, ‏8-11-2016 ערך זה הוא קצרמר בנושא סין ובנושא גורדי שחקים. אתם מוזמנים לתרום לוויקיפדיה ולהרחיב אותו.
מערב אוקספורדשייר

מערב אוקספורדשייר הוא תת-מחוז של מחוז אוקספורדשייר באנגליה, בריטניה. תת-המחוז מכיל עיירות כמו וודסטוק, ברפורד, צ'יפינג נורטון, צ'רלברי וויטני, שבה נמצאת המועצה. האזור הוא בעיקרו כפרי ונמצא בו יער, הפעילות העיקרית היא בחקלאות ובמקצועות נלווים. המחוז הוקם ב-1 באפריל 1974. מערב אוקספורדשייר נמצא בתוך אגן ההיקוות של נהר התמזה. מדיה וקבצים בנושא מערב אוקספורדשייר בוויקישיתוף אתר האינטרנט הרשמי של מערב אוקספורדשייר מערב אוקספורדשייר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
תחושת העוצמה

תחושת העוצמה (באנגלית: The Feeling of Power) הוא סיפור מדע בדיוני קצר מאת אייזיק אסימוב. הסיפור הופיע לראשונה בפברואר 1958 במגזין מדע בדיוני והודפס מחדש ב-1959 בקובץ הסיפורים "מחר כפול תשע". הסיפור הופיע גם במקראה הישראלית לבתי ספר יסודיים 'פתחו את השער'. בעתיד הרחוק, החברה האנושית חיה בסביבה המבוססת על מחשבים ומכונות בעוד בני האדם שכחו את יסודות המתמטיקה, כולל אפילו היכולת לספור. "הפדרציה הארצית" נמצאת במלחמה עם כוכב דנב. במלחמה משתמשים בכלי נשק ארוכי טווח הנשלטים על ידי מחשבים כבדים, יקרים וקשים להחלפה. בחלוף 5 שנות מלחמה מתגלה כי טכנאי מדרג נמוך בשם מיירון אוב עשה הנדסה לאחור למחשבים ישנים ו"גילה" שיטה לכפול מספרים בעזרת עיפרון ונייר. בתחילה הוא מתקשה לשכנע את הגנרלים בנכונות תגליתו אך לאחר מספר הדגמות הם משתכנעים וחושבים כיצד לרתום את השיטה לשימוש מלחמתי. בעקבות הגילוי נפתח מבצע "מספר" בו נרתם החשבון לטובת המלחמה. הגנרלים העלו רעיונות על טילים מאוישים, כיוון שלטענתם הם יעילים וזולים יותר מהטילים הקיימים. בסופו של דבר, אוב מתחרט בהבינו כי התגלית תגרום להרס וחורבן ולכן הוא מתאבד. ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קריאמאים

קריאמאים (שם מדעי: Cariamae) היא סדרה של עופות טורפים, החיים בעיקר על הקרקע כשבעבר היו מינים שכלל לא יכלו לעוף. מינים אלה הם קרוביהם של העגוראים ובעבר השתייכו לקבוצה זו. עם זאת מיונים מאוחרים רואים בהם סדרה עצמאית הקרובה יותר לבזאים, לתוכאים ולציפורי השיר והם שייכים לקבוצה אוסטרלאווס. מרבית הקריאמיים נכחדו, והיום יש רק 2 מינים ממשפחת הקריאמיים (Cariamidae): קריאמה אדומת רגל וקריאמה שחורת רגל, הקטנה יותר. אלו עופות דרום אמריקאים זריזים הטורפים חיות קטנות ובעלי מקור מעוקל ורגליים ארוכות עם טפרים. בעבר סדרה זו כללה מינים ענקיים ששלטו באמריקה הדרומית ולאחר ההחלפה האמריקאית הגדולה גם בדרום אמריקה הצפונית. מינים אלה השתייכו למשפחת הפורוסרקוסיים וגם לבטורניטיים והם היו בעלי מקור גדול ומחודד שעוצב לקטל חיות אחרות. הגדולים בין מינים אלה היו הברונטורניס והקלנקן שהגיעו עד גובה 3 מטר ומשקל של 400 ק"ג. עם זאת הסוג סטריגוגיפס היה גם קטן יחסית וכנראה שהיה אוכל צמחים בהתבסס על מבנה מקורו. סדרה קריאמאים (Cariamae) משפחה קריאמיים (Cariamidae) סוג ומין יחיד: קריאמה אדומת־רגל (Cariama cristata) סוג ומין יחיד: קריאמה שחורת־רגל (Chunga burmeisteri) משפחה פורוסרקוסיים (Phorusrhacidae) - נכחדה משפחה בטורניטיים (Bathornithidae) - נכחדה משפחה אמגינורניטיים (Ameghinornithidae) - נכחדה משפחה Idiornithidae - נכחדה משפחה Salmilidae - נכחדה משפחה Qianshanornithidae? - נכחדה מדיה וקבצים בנושא קריאמאים בוויקישיתוף קריאמאים, באתר ITIS (באנגלית) קריאמאים, באתר NCBI (באנגלית) קריאמאים, באתר האנציקלופדיה של החיים (באנגלית) קריאמאים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
יצחק בלוך

יצחק (ארנסט) בלוך (20 באפריל 1913 – 4 במרץ 1994) היה מבכירי המלונאים בישראל. חבר הנהלת התאחדות בתי המלון במשך יותר מ-40 שנה והיושב ראש שלה בשנים 1972–1976. יליד הונגריה, ניהל את נציבות בית"ר בצ'כוסלובקיה, פעיל בתנועה הרוויזיוניסטית, בנה וניהל מספר בתי מלון בארץ, בהם מלונות "שולמית", "נוף" ו"נוף הכרמל" בחיפה. יצחק בלוך נולד לשמואל ובלומה בעיר סעלוש שבהונגריה (לאחר המלחמה בצ'כוסלובקיה) למשפחה יהודית, מסורתית וציונית. בנעוריו ייסד את תנועת "השומר קדימה" שאחר כך התמזגה לתוך תנועת בית"ר בצ'כוסלובקיה. מיד לאחר שסיים בית ספר תיכון (הגימנסיה העברית במונקאץ' שברוסיה הקרפטית) נבחר לנהל את תנועת בית"ר בצ'כוסלובקיה. בשנת 1933, בעודו סטודנט שנה ב' למשפטים באוניברסיטת פראג, נקרא בלוך על ידי זאב ז'בוטינסקי ללונדון לשם ניהול קרן תל-חי. לאחר מספר שנים של שהייה בלונדון, במחיצתו של ז'בוטינסקי, הוחלט להעתיק את משרדי קרן תל-חי לתל אביב ולשם כך עלה לארץ ישראל ב-1938. בשנותיו הראשונות בארץ היה בלוך מפעילי האצ"ל בחיפה ואף נעצר על ידי הבריטים בבתי הסוהר בעכו ובלטרון (במסגרת השבת השחורה 1946, בה נעצרו ראשי ומנהיגי היישוב העברי). בשנת 1949 היה בלוך מועמד לכנסת הראשונה מטעם ברית הציונים הרוויזיוניסטים. לאחר שתנועת הרוויזיוניסטים דחתה את הצעתו של מנחם בגין להצטרף לתנועת החירות, תנועת הרוויזיוניסטים לא נכללה בכנסת הראשונה לעומת תנועת החירות, שקיבלה 14 מנדטים. ב-1948 נכנס בלוך לעסקי המלונאות והקים את מלון "נוף כרמל" בכיכר היינריך היינה. בשנת 1956 רכש את מלון "שולמית" בחיפה. בשנת 1974 הקים גם את מלון "נוף" במרכז הכרמל. במשך השנים ניהל גם את מלון השרון בהרצליה ומלונות נוספים. כבר משנתו הראשונה בעסקי המלונאות ועד יום מותו היה בלוך חבר הנהלת התאחדות המלונות בישראל. בשנים 1972–1976 כיהן גם כיו"ר התאחדות בתי מלון בישראל. בשנת 1984 הוענק לו עיטור המלונאות. בשנת 1965 נפטרה בתו בת ה-16 יעל. יצחק בלוך השאיר אחריו אישה, שרה (לבית בוניה ומרדכי גימלשטיין), שני ילדים ושישה נכדים. עמוס כרמל, מלון אורחים - סיפור תולדות המלונאות בישראל, התאחדות המלונות בישראל, פרק 6, באתרה בעיית ה'אוצרון' וה'דיפליטיסאציה' בתוך "ספר בית"ר: קורות ומקורות", באתר כותר יעל בלוך ז"ל בדרכה האחרונה, חרות, 6 בדצמבר 1965.
ג'ק טראמל

ג'ק טראמל (באנגלית: Jack Tramiel;‏ 13 בדצמבר 1928 – 8 באפריל 2012) היה איש עסקים יהודי-אמריקאי יליד פולין וניצול שואה, שייסד את חברת המחשבים "קומודור" ואת מוזיאון ארצות הברית לזכר השואה, והיה בעליה של חברת המחשבים "אטארי". ג'ק טראמל נולד ב-1928 בעיר לודז' בפולין, בשם יאצק טרצמיל, וסיים חמש שנות לימוד בבית הספר. בגיל 11 נלקח עם משפחתו לאושוויץ שם עבר מיון על ידי ד"ר מנגלה, נחקק על זרועו מספר, והוא נשלח למחנה עבודה בו שהה עד שחרורו בסיום מלחמת העולם השנייה. ב-1947 היגר לארצות הברית ושירת בצבא האמריקאי, בו עסק בתיקון מכונות כתיבה. לאחר שחרורו מהצבא בתחילת שנות ה-50 ניהל עם חבר את סוכנות מכונות הכתיבה של זינגר ברובע הברונקס שבניו יורק. הוא נשא לאשה את הלן, ונולדו להם שלושה ילדים. ב-1956 עבר עם משפחתו לקנדה, שם רכש את חברת "קומודור", אז סוכנות קטנה למכונות כתיבה ידניות. חברת קומודור, שעברה לפעול בפאלו אלטו, ידעה תהפוכות עסקיות רבות מאז הוקמה, אך עיקר פרסומה נבע מייצור המחשב השולחני הראשון, ומייצור סדרת מחשבים שנמכרו ברחבי העולם. ב-1984 נאלץ להתפטר מהחברה אותה יסד. הוא הקים חברת השקעות ובאמצעותה רכש את חברת אטארי שהייתה במשך שנים יצרנית משחקי וידאו ומחשב פופולריים משנות ה-70 ובשנות ה-90. תחת הנהלתו שיווקה החברה סדרת מחשבים אישיים, ופעלה עד 1996, אז התמזגה עם חברה המייצרת דיסקים למחשבים. טראמל נמנה עם מייסדי מוזיאון השואה האמריקני שהוקם ב-1993, בוושינגטון ומשמש עד היום כמפעל הנצחה למיליוני יהודים ובני עמים אחרים שנספו בשואה. טראמל נפטר מאי-ספיקת לב בגיל 83. מדיה וקבצים בנושא ג'ק טראמל בוויקישיתוף ניב ליליאן, עוף החול של הבייטים: הסיפור של קומודור, באתר ynet, 5 בפברואר 2010 יריב ענבר, אין דבר בלתי אפשרי: הקומודור בן 60, באתר ynet, 14 ביוני 2014 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רון עמיר

רון עמיר (נולד ב-4 במרץ 1973) הוא צלם ישראלי. עמיר יוצר בצילום סטילס ווידאו, עיקר עבודתו עוסקת בפרויקטים חברתיים ארוכי טווח. עמיר נולד בקיבוץ יחיעם. הוא למד אמנות וצילום במדרשה לאמנות בבית ברל ובשנת 2003 סיים בהצטינות את לימודיו. עבודותיו מאותה עת כללו תצלומי צבע תיעודיים ובהם היבטים אתנוגרפיים ופוליטיים של החיים של תושבי ג'סר א-זרקא. עמיר מצלם בפורמטים גדולים ובינוניים ובצילום אנלוגי. בשנת 2005 קיבל עמיר את מלגת "אמן-מורה" של משרד החינוך ומשרד התרבות. במסגרת מלגה זו, הקים עמיר תוכנית ייחודית ללימודי צילום עבור תלמידי התיכון בכפר ג'סר א-זרקא, לאור הצלחת הפרויקט המלגה חודשה לעמיר במשך 4 שנים. ב-2008 זכה עמיר בפרס האמן הצעיר מטעם משרד התרבות והספורט. ועדת הפרס ציינה בנימוקיה בין היתר כי "... גוף העבודות של רון עמיר הוא תוצר מרתק של עבודה רבת שנים בכפר הערבי ג'סר א-זרקא. מה היא הברית בין צלם למצולם, שואל עמיר: זהו צילום שבו מהדהדות התהיות אודות היחסים ביניהם ואודות יחסיה של האמנות עם פעילות מוסרית ופוליטית. הצילומים של עמיר קוראים תיגר על ההבחנה בין פנים-חוץ, בין אינטימי למנוכר". בשנת 2006 החל לשמש כמרצה במחלקה לצילום של המדרשה לאמנות בבית ברל, משנת 2009 משמש כמרצה במוסררה בית הספר הרב תחומי לאמנות וחברה ע"ש נגר ומשנת 2010 מרצה עמיר גם בבית ספר מנשר לאמנות. בשנת 2014 השתתף עמיר בתוכנית השהות של ארטפורט בתל אביב. 2005 "בין לבין" מרכז ווייל, כפר שמריהו 2007 "ברזך" גלריה המדרשה, תל אביב-יפו 2010 "תצלומים" גלריה דנה, יד מרדכי 2011 "עיד אל פיטר", גלריה המדרשה, תל אביב-יפו 2012 "שהות", סדנאות האמנים, תל אביב-יפו 2013 "צמר פלדה", גלריית חזי כהן, תל אביב-יפו 2014 "ג'סר א-זרקא", מוזיאון חיפה לאמנות, חיפה 2014 "ג'סר א-זרקא", המרכז הישראלי לאמנות דיגיטלית, חולון 2014 "ג'סר א-זרקא", תיכון ג'סר א-זרקא, ג'סר א-זרקא 2016-2017 "להעביר את הזמן בחולות", מוזיאון ישראל. אוצר: נעם גל 2017 "פני הדברים", גלריית חזי כהן, תל אביב-יפו. אוצרת: עפרה חרנ"ם 1992 צילום, המכון לאמנות, סמינר אורנים, טבעון 1999 לימודי סטודיו, בית הספר מימד, תל אביב-יפו 2000-03 אמנות וצילום, המדרשה - בית הספר לאמנות, מכללת בית-ברל 1992 מלגת לימודים, מוזיאון ראובן ועדית הכט, חיפה 2003 מלגת הצטיינות, המדרשה - בית הספר לאמנות, המכללה האקדמית בית ברל 2008 פרס האמן הצעיר, משרד המדע התרבות והספורט 2015 פרס לנדאו לאמנויות הבמה בתחום אמנות חזותית מדיה וקבצים בנושא רון עמיר בוויקישיתוף רון עמיר, באתר מרכז המידע לאמנות ישראלית, מוזיאון ישראל גליה יהב, פועלי בניין מצלמים ומצטלמים: פרויקט אינטימי, באתר הארץ, 19 במרץ 2012 רון עמיר, אתר האמן - ron-amir.com גליה יהב, רון עמיר שובר את הקירות, באתר הארץ, 8 בנובמבר 2013 Ron Amir : Doing Time in Holot, מוזיאון ישראל (באנגלית)
לאנדרי מולמו

לאנדרי מולמו (בצרפתית: Landry Mulemo; נולד ב-27 בספטמבר 1986) הוא כדורגלן בלגי ממוצא קונגלוזי המשחק בעמדת המגן השמאלי. מולמו החל את הקריירה שלו במחלקת הנוער של סטנדרד לייז', ולאחר שהושאל לסנט טרוידן לשלוש עונות, שיחק גם בקבוצה הבוגרת של סטנדרד לייז' ורשם במדיה 55 הופעות. בשנת 2008 זכה עם סטנדרד לייז' באליפות. ב-22 ביוני 2010 חתם על חוזה לעונה אחת בבוג'הספור הטורקית, במדיה רשם 21 הופעות. בשנת 2011 חתם לשלוש שנים בקורטרייק הבלגית, במדיה ערך 36 הופעות וכבש שער אחד. בקיץ 2013 הגיע להיבחן במחנה האימון של בית"ר ירושלים בגרמניה והרשים את המאמן אלי כהן. ב-6 באוגוסט 2013 חתם על חוזה לעונה אחת בקבוצה, שם שיחק עד שחרורו מהקבוצה ב-21 בינואר 2014. בהמשך חתם מולמו בקאפושוואר מליגת העל ההונגרית. בתום אותה העונה, עם סיום חוזהו, עזב מולמו את קאפושוואר וחתם בקורטרייק מליגת העל הבלגית, אך שוחרר ממנה בסוף עונת 2014/2015. בינואר 2017 חתם בולזניה שקודרה מליגת העל האלבנית. ב-11 בפברואר 2017 ערך את הופעת הבכורה שלו בקבוצה, שהייתה גם ההופעה הראשונה שלו מזה שנה וחצי. מולמו שיחק בכל נבחרות הנוער של בלגיה, ובמדי הנבחרת הצעירה שותף באליפות אירופה עד גיל 21 בשנת 2007. בנוסף שיחק עם הנבחרת עד גיל 23 באולימפיאדת בייג'ינג (2008). משנת 2011 משחק מולמו בנבחרת הרפובליקה הדמוקרטית של קונגו. סטנדרד לייז' אליפות: 2007/2008 לאנדרי מולמו, באתר ההתאחדות לכדורגל בישראל לאנדרי מולמו, באתר Transfermarkt לאנדרי מולמו, באתר Soccerway לאנדרי מולמו, באתר WorldFootball.net לאנדרי מולמו, באתר National Football Teams לאנדרי מולמו, באתר FootballDatabase.eu מוטי פשכצקי, ‏לנדרי מולמו ואוסה גאובדיה חתמו לעונה אצל בית"ר, באתר ערוץ הספורט, 6 באוגוסט 2013
אברהם קרשקש

אברהם קרשׂקשׂ (בקטלאנית: Abraham Cresques) היה קרטוגרף יהודי-ספרדי חשוב בן המאה ה-14 שחי ועבד בסיוטאט דה מיורקה, כיום פלמה דה מיורקה. תרומתו העיקרית של אברהם קרשׂקשׂ, ביחד עם בנו יהודה קרשקש, הוא "האטלס הקטלאני" של שנת 1375. אברהם קרשׂקשׂ נולד ב-1325 במיורקה כבן לשושלת רבנים. עיקר פרסומו היה בתחום הקרטוגרפיה, אך תואר על ידי כותב בן זמנו גם כאמן של בניית שעונים, מצפנים וכלי ניווט אחרים. הוא היה חבר מוביל בבית הספר המיורקי לקרטוגרפיה, אשר היה פורץ דרך בתחומו. שמו האמיתי הוא "קרשׂקשׂ בן אברהם", אך בספרות מאוחרת יותר שמו נזכר בעיקר בצורה המשובשת. לפעמים הוא נזכר גם כ"קרשׂקשׂ היהודי". בשנת 1375, אברהם קרשׂקשׂ ובנו יהודה קיבלו משימה מחואן הראשון מלך אראגון לחבר מספר מפות ניווט של העולם המוכר, עם פירוט רב יותר מהמפות המקובלות עד אותה תקופה. המלך הורה לשניים לפרט במפות על כל "מזרח ומערב" ובפרט "על כל מה שקיים מערבה ממיצרי גיברלטר". בתמורה לכך לאברהם קרשׂקשׂ ובנו שולמו 150 מטבעות זהב אראגוני ו-60 פאונד מיורקי, על פי מסמכים מהמאה ה-14 שנכתבו על ידי המלך עצמו. האב ובנו עבדו על המפות בביתם ברובע היהודי של פלמה דה מיורקה והשלימו אותן באותה שנה. האטלס הקטלאני כולל לא רק מפות, אלא גם מידע באסטרונומיה ותיאורים של אזורים שונים בעולם כפי שהם נכתבו בספרי מסעות אירופאים, כולל אלה של מרקו פולו. האטלס הקטלאני חיבר מידע ממקורות ישנים וחדשים, והיווה את "הניחוש הטוב ביותר של ימי הביניים למפה של העולם". על מפות האטלס תוארו בצורה מדויקת למדי חופי הים התיכון וחופי האוקיינוס ההודי. ערים נוצריות צוינו באטלס על ידי צלב. הממלכה המונגולית הוצבה במיקומה הנכון במרכז אסיה, וניתן בו פירוט אף לגבי ערים מסוימות בסין. עם זאת כמו מפות עולמיות אחרות בנות התקופה, גם באטלס הקטלאני ירושלים תוארה כיושבת במרכז העולם. מלבד האטלס הקטלאני, ישנן מספר עבודות נוספות שמיוחסות לאברהם קרשׂקשׂ או לבנו, אך אין תמימות דעים בין החוקרים האם אכן הם חיברו אותן. בין עבודות אלה ישנן מפות של איסטנבול, פריז, נפאל, ונציה וערים נוספות בעולם. מדיה וקבצים בנושא האטלס הקטלאני בוויקישיתוף אושי דרמן, הגעתם ליעד: הקרטוגרפים היהודים שבלעדיהם לא היה Waze, באתר הארץ, 4 באפריל 2019 Clayton J. Drees, The Late Medieval Age of Crisis and Renewal, 1300-1500, Greenwood Publishing Group, 2001, p. 118.
חזית לנינגרד

חזית לנינגרד הייתה קבוצת ארמיות סובייטית, שהוקמה על ידי הפיקוד העליון הסובייטי כדי להגן על מרחב לנינגרד במהלך מלחמת העולם השנייה, ומילאה תפקיד מרכזי במהלך מצור לנינגרד ושחרור אסטוניה ולטביה מכיבוש הנאצי. חזית לנינגרד הוקמה בהוראת הסטאבקה ב-23 באוגוסט 1941 תוך פיצול החזית הצפונית. עם הקמתה כללה החזית את הארמיות ה-8, ה-23, ה-48 ומספר יחידות נוספות. ב-30 באוגוסט 1941 הצי הבלטי הועבר תחת פיקודה וב-25 בנובמבר 1942 מיחידות חיל האוויר הסובייטי שהיו באזור הוקמה ארמיית האוויר ה-13. תפקידה הראשי של החזית היה לעצור התקדמות קבוצת ארמיות צפון והצבא הפיני במרחב לנינגרד. לאחר קרבות קשים ותוך החלפת מפקדי החזית רק הגעה של גאורגי ז'וקוב לאזור תרמה להתייצבות החזית בסתיו 1941 ותחילת מצור לנינגרד. במהלך שנת 1942 החזית ניסה לפרוץ את המצור אך ללא הצלחה. ביוני 1942 מפקד החזית הועבר מתפקידו תוך האשמות בניהול כושל של הצבא. רק בינואר 1943 מבצע התקפי הביא לכיבוש מבצר שליסלבורג ועל ידי כך הוקם קשר יבשתי אמין עם יתר חלקי ברית המועצות. בתחילת 1944 במהלך מבצע לנינגרד-נובגורוד הוורמאכט הורחק מפרברי העיר והמצור הסתיים. ביוני 1944 חזית לנינגרד ניהלה מערכה מוצלחת נגד הצבא הפיני שבסופו של דבר הביאה להוצאת פינלנד ממעגל הלחימה. החל מספטמבר 1944 החזית פעלה לשחרור אסטוניה ובהמשך לטביה. תוך כדי הלחימה התפצלה מחזית לנינגרד החזית הבלטית השלישית, ובאפריל 1945 הועברו תחת פיקוד החזית יחידות של החזית הבלטית השנייה שבוטלה. במהלך אביב 1945 החזית פעלה לכיתור קבוצת ארמיות קורלנד הגרמנית וסיימה את המלחמה באזור זה. ב-24 ביולי 1945 בוטלה החזית ומפקדתה נוצלה להקמת פיקוד צבאי לנינגרד. מרקיאן פופוב (27 באוגוסט – 5 בספטמבר 1941) קלימנט וורושילוב (5–14 בספטמבר 1941) גאורגי ז'וקוב (14 בספטמבר – 10 באוקטובר 1941) איוואן פדיונינסקי (10–26 באוקטובר 1941) מיכאיל חוזין (26 באוקטובר 1941 – 8 ביוני 1942) לאוניד גובורוב (8 ביוני 1942 – יולי 1945) מדיה וקבצים בנושא חזית לנינגרד בוויקישיתוף
מופע השמיים (חידה)

מופע השמיים (ביפנית: 天体ショー טנטיי שוו) היא סוג של חידת היגיון שפורסמה לראשונה על ידי ההוצאה לאור ניקולי. המשחק מתבצע על גבי טבלה מרובעת ללא גודל מוגדר. בתוך חלק מהתאים, על חלק מצלעות התאים ועל חלק מההצטלבויות בקווי הטבלה מופעים עיגולים קטנים. המטרה היא לחלק את הטבלה לאזורים, כך שבכל אזור יהיה עיגול אחד, וכל עיגול יהווה נקודת סימטריה לאזור שבו הוא נמצא. וריאציה על החידה היא כאשר לכל עיגול יש צבע. החוקים זהים, אך כל אזור נצבע בצבע של העיגול במרכזו, ואז מתגלה תמונה. הכלל החשוב ביותר הוא: בכל ריבוע שבהכרח שייך לאזור של עיגול מפורסם, אם סומנו מסביבו קירות - אפשר להעתיק אותם במהופך לריבוע הסימטרי לו. את הקירות ההתחלתיים אפשר לסמן בין עיגולים סמוכים, או להיעזר בגבולות הטבלה. הכלל מיושם תוך בדיקה לריבועים רחוקים לאיזה אזור הם יכולים להיות שייכים. ביפנית לשם טנטיי שוו יש כפל משמעות: סימטריית נקודות ו מופע עצמים שמימיים. במובן הראשון, טן פירושו נקודה ו טיי-שוו פירושו סימטריה, במובן השני טן פירושו שמיים, טיי הוא עצם או גוף ושו - הוא show מאנגלית. הכתיבה ביפנית תואמת את המשמעות השנייה. רשימת החידות של ניקולי מדיה וקבצים בנושא מופע השמיים בוויקישיתוף הדף של ניקולי על מופע השמיים. אתר עם הסברים וחידות "מופע השמיים" (באנגלית) Galaxien [janko.at] http://www.janko.at/Raetsel/Galaxien/
סרטי סוני הנפשה

סרטי סוני הנפשה (באנגלית: Sony Pictures Animation) היא חברת-בת של סרטי סוני המפיקה סרטי אנימציה. החברה הוקמה במאי 2002. סרטי החברה מופצים על ידי סרטי קולומביה, וסרטי ה-DVD מופצים על ידי סרטי סוני. הסרט הראשון של החברה היה חברים על הכוונת והוא הופץ בספטמבר 2006. הסרט הרווחי ביותר הוא ספיידרמן: ברחבי ממדי העכביש. החברה שימשה תחילה להפקת אפקטים מיוחדים בסרטים של סרטי סוני וסרטי קולומביה. לאחר שמנהלי קולומביה וסוני ראו את ההצלחה של סרטי האנימציה, הם החליטו כי החברה תשמש להפקת סרטי אנימציה[דרוש מקור]. סרט האנימציה הראשון של החברה הוא חברים על הכוונת והוא הופץ בספטמבר 2006; בעקבות הצלחתו יצאו שני סרטי המשך ישירות ל-DVD. הסרט השני של החברה הוא תפוס ת'גלים, שהיה מועמד לפרס אוסקר לסרט המונפש הטוב ביותר וזכה בשני פרסי אנני. בספטמבר 2009 הופץ הסרט גשם של פלאפל, שהיה מועמד לארבעה פרסי אנני (כולל סרט האנימציה הטוב ביותר). ב-2011 יצא הסרט הראשון של החברה המשלב אנימציה ולייב אקשן, הדרדסים, שהוא גם הסרט המרוויח ביותר של החברה. ב-2007 החלה החברה שותפות עם ארמדן אנימציות. הסרט הראשון שיצא במסגרת השותפות הוא שירות המתנות החשאי של ארתור. ספיידרמן: מעבר לממדי העכביש מדיה וקבצים בנושא סרטי סוני הנפשה בוויקישיתוף אתר האינטרנט הרשמי של סרטי סוני הנפשה סרטי סוני הנפשה, ברשת החברתית פייסבוק סרטי סוני הנפשה, ברשת החברתית אקס (טוויטר) סרטי סוני הנפשה, סרטונים בערוץ היוטיוב סוני אנימציות, במסד הנתונים הקולנועיים IMDb (באנגלית) עבודות של החברה ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שאקשאקה

שאקשאקה (ביפנית: シャカシャカ) היא סוג של חידת היגיון שפורסמה על ידי ההוצאה לאור ניקולי. החידה הופיעה לראשונה בכתב העת Puzzle Communication Nikoli בגיליון מספר 123 (יוני 2008). המשחק מתבצע על גבי טבלה מרובעת ללא גודל מוגדר. חלק מהתאים לבנים וחלקם שחורים; בחלק מהתאים השחורים יש מספרים. המטרה היא למלא חלק מהתאים הלבנים במשולשים (חצאי התאים) כך שיתקיימו התנאים הבאים: כל מספר מציין את מספר המשולשים הסמוכים לו (במאונך או במאוזן); ליד תא שחור ללא מספר יכול להופיע מספר שרירותי של משולשים. על האזורים הלבנים הנותרים ליצור צורה של מרובע או מלבן כלשהו. לא יכולים להיות שני תאים לבנים סמוכים (החולקים צלע). רשימת החידות של ניקולי מדיה וקבצים בנושא שאקשאקה בוויקישיתוף הדף של ניקולי ביפנית על שאקשאקה. Shakashaka [janko.at]
צבעריח

צבעריח (ביפנית: タイルペイント) היא סוג של חידת היגיון שפורסמה על ידי ההוצאה לאור ניקולי. המשחק מתבצע על גבי טבלה מרובעת ללא גודל מוגדר. התאים בטבלה מופרדים לאזורים שונים על ידי קווים עבים. בחלק מהתאים ישנם מספרים בצד התא; כאשר המספר נמצא בפינתו השמאלית-תחתונה של התא, המספר מתייחס לתאים שתחתיו, ואילו כאשר המספר נמצא בפינתו הימנית-עליונה של התא, המספר מתייחס לתאים שימינו. המטרה היא למלא חלק מהתאים הלבנים כך שיתקיימו התנאים הבאים: בכל אזור ישנם רק תאים לבנים או רק תאים מלאים. כל מספר מציין את מספר התאים המלאים מבין התאים אליהם הוא מתייחס. החידה הפתורה צריכה ליצור ציור כלשהו. רשימת החידות של ניקולי מדיה וקבצים בנושא צבעריח בוויקישיתוף הדף של ניקולי ביפנית על צבעריח. Rules for Nikoli Puzzles